
МИНИСТЕРСТВО НА ЗЕМЕДЕЛИЕТО И ХРАНИТЕ
ЮГОИЗТОЧНО ДЪРЖАВНО ПРЕДПРИЯТИЕ
ДЪРЖАВНО ГОРСКО СТОПАНСТВО МАЛКО ТЪРНОВО
Адрес: гр. Малко Търново, ПК 8162, ул. „Никола Вапцаров“ № 8, тел.+359 5952 31 80, e-mail: dgsmalkoturnovo@uidp-sliven.com

ДОГОВОР № ........
Днес, ......... г., в гр. Малко Търново в административната сграда на ТП „ДГС Малко Търново“, въз основа и в изпълнение на проведена процедура с предмет: „Продажба на действително добити количества дървесина, обособена в Пакет от Обекти № 2315-1 „Цигански пясък“, № 2302-3 „Бабина нива“, № 2413-3 „Селището-Калиново“ и № 2316-2 „Върбата“, находяща се на временни складове в района на дейност на ТП „ДГС Малко Търново“, за физически лица за лична употреба без право на продажба“, открита със Заповед № ………/……… на Директора на ТП „ДГС Малко Търново“, във вр. със Заповед № ………………/…………. г. на същия, за определяне на купувач между:

1. Териториално поделение „Държавно горско стопанство Малко Търново“ към ЮИДП ДП, гр. Сливен, със седалище и адрес на управление: гр. Малко Търново, п.к. 8162, ул. „Никола Вапцаров” № 8, с ЕИК 201 617 654 0099 и ИН по ЗДДС: BG 201 617 654, управлявано и представлявано от инж. Калин Николов, в качеството му на Директор и …………………. – главен счетоводител, наричано по-долу за краткост ПРОДАВАЧ, от една страна

и
2. „……………………“, ЕГН…….., л.к. № ……………., изд. на ……………… от ……………., с постоянен адрес ………………………………, от друга страна, наричано по-долу за краткост КУПУВАЧ,
се сключи настоящия договор за следното:

I. ПРЕДМЕТ НА ДОГОВОРА
Чл. 1. (1) Продавачът се задължава да прехвърли на Купувача собствеността върху добита дървесина на временен склад, а Купувачът се задължава да заплати дървесината по договорената цена и да я транспортира.
Чл. 2. Дървесината по чл. 1, описана в Таблица № 1 от този договор е действително добита и се намира на временни складове на територията на ТП „ДГС Малко Търново“.
II. ЦЕНА, НАЧИН НА ПЛАЩАНЕ И СРОК НА ДОГОВОРА

Чл. 3. (1) Купувачът заплаща добитата дървесината по асортименти и по достигнати в търга цени, съгласно Таблица № 1 от този договор.

Таблица № 1

…………………………………

(2) Заплащането на цената се извършва в 7-дневен срок след сключването на договора, но не по-късно от издаване на първия превозен билет за транспортирането на дървесината.

(3) Плащането на цената се извършва по банковата сметка на ТП „ДГС Малко Търново“ в „Централна Кооперативна Банка“ АД, клон Бургас:  IBAN: BG77 CECB 9790 10F0 0587 00, BIC: CECBBGSF.

Чл. 4. Дървесината може да бъде извозвана след нейното заплащане по реда на предходните алинеи.

Чл. 5. Краен срок на договора: 31.12.2024 г. вкл.
III. ГАРАНЦИЯ ЗА ИЗПЪЛНЕНИЕ
Чл. 6. (1) Гаранцията за изпълнение на договора е в размер на 3% от предложената цена, а именно – ………… лева. Съгласно чл. 9а, ал. 8 от Наредбата – внесената от участника, определен за купувач, гаранция за участие в процедурата в размер на ………… лева е трансформирана в част от гаранцията за изпълнение на договора, а разликата от …………… лева е довнесена от купувача по банковата сметка на ТП „ДГС Малко Търново“.
(2) Ако Купувачът виновно не изпълни задълженията си по чл. 10, ал. 2, т. 1, 2 и 8 от настоящия договор и чл. 17, ал. 2, т. 1, Продавачът може да задържи гаранцията за изпълнение.

(3) Ако Продавачът виновно не изпълни задълженията си по чл. 9, ал. 2, т. 1, 2 и 5 от настоящия договор, Купувачът може да иска връщане на гаранцията за изпълнение.

(4) Гаранцията за изпълнение на договора се освобождава в срок от 5 (пет) работни дни след заплащането и транспортирането на цялото добито количество дървесина, и след изпълнение на задължението на изпълнителя по чл. 10, ал. 2, т. 8 от настоящия договор.

IV. ПРЕХВЪРЛЯНЕ НА СОБСТВЕНОСТТА И ПРЕДАВАНЕ
НА ДЕЙСТВИТЕЛНО ДОБИТАТА ДЪРВЕСИНА

Чл. 7. (1) Правото на собственост върху действително добитата дървесина се прехвърля от Продавача на Купувача със заплащането на нейната цена от Купувача.
(2) С прехвърлянето на собствеността, рискът от случайното погиване на дървесината преминава върху Купувача.

Чл. 8. (1) Продавачът предава добитата дървесина и трайните горски пътища, а Купувачът ги приема с предавателно-приемателен протокол, който се подписва от страните или от техните представители.

(2) Купувачът има право да транспортира добитата дървесина едва след като я е приел по реда на ал. 1.

V. ПРАВА И ЗАДЪЛЖЕНИЯ НА СТРАНИТЕ
Чл. 9. (1) Продавачът има право:

1.  Да иска от Купувача заплащане на уговорената цена в срок, при условията и по реда на настоящия договор.

2.  Да иска от Купувача да приеме (получи) добитата дървесина.

3.  Да иска от Купувача да транспортира дървесината, при спазване на нормативните изисквания и условията на този договор.

4. Да спре транспортирането на дървесината от временен склад при лоши метеорологични условия, както и при форсмажорни обстоятелства по смисъла на § 1, т. 23 от Допълнителните разпоредби на Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (Наредбата), във връзка с опазване и предотвратяване на повреди на горската пътна инфраструктура, като за този период купувачът не дължи неустойка.
(2) Продавачът е длъжен:
1. Да прехвърли собствеността на добитата дървесина, по реда и условията на настоящия договор.

2. Да предаде добитата дървесина на Купувача, по реда и условията на настоящия договор.

3. Да осигури на Купувача достъп до местата за предаване на договореното количество дървесина с подходяща техника, съобразена с теренните условия, за товарене и транспортиране, за което се извършва оглед на място и се подписва протокол. В случай, че определените за транспортиране трасета касаят преминаването през пътища - общинска собственост или собственост на физически или юридически лица, същите се поканват да присъстват на огледа.
4. Да осигури свой упълномощен представител за експедиране на дървесината и маркирането ѝ с контролна горска марка в срок от 1 (един) работен ден от получаването на известие от Купувача по чл. 10, ал. 2, т. 5.

5. Да издава на Купувача превозни билети до размера на заплатената дървесина.
6. Да уведоми писмено Купувача в 3-дневен срок от настъпване на форсмажорните обстоятелства по ал. 1, т. 4 и да приложи доказателства за това, а в останалите случаи по ал. 2, т. 3. – в срок от 1 (eдин) работен ден. 
7. Да удължи срока на договора, в случай, че на основание ал. 1, т. 4 транспортирането на дървесината по договора временно е преустановено с периода, за който е преустановено.
Чл. 10. (1) Купувачът има право:

1. Да получи заплатените количества дървесина, съгласно договора.

2. Да получи превозни билети за транспортиране на заплатената от него дървесина.

3. Да получи достъп за товарене и транспортиране на заплатената от него дървесина по договора, след подадена заявка до Продавача, освен в случаите по чл. 9, ал. 1, т. 4.

4.
Да предявява рекламации и да претендира за възстановяване на заплатената сума, съгласно разпоредбите на Закона за защита на потребителите.

(2) Купувачът е длъжен:

1. Да заплати изцяло стойността на всички договорени асортименти и количества дървесина по договора.
2. Да организира транспортирането на заплатената дървесина за своя сметка в срок до 1 (един) месец от сключването на настоящия договор.

3. Да транспортира дървесината по горски и автомобилни пътища, водещи до общинската и републиканската пътна мрежа по начин, който не уврежда горските и полски пътища, като не преминава през земеделски територии, независимо от начина им на трайно ползване.
4. Да осигури свой упълномощен представител при огледа по чл. 9, ал. 2, т. 3, както и за всички действия по настоящия договор.

5. Да уведомява най-малко един работен ден предварително Продавача за всяко предстоящо транспортиране на дървесина от обекта.
6. Да спазва нормативните изисквания, предвидени в българското законодателство, регламентиращи транспортирането на дървесината, както и нормативните изисквания за техническа и пожарна безопасност, и охрана на труда, и опазване на обществената инфраструктура. Същият носи отговорност за всякакви злополуки и инциденти, предизвикани от наети от него лица при изпълнението на задълженията си по договора, както и за нанесени щети на трети лица.
7. Купувачът няма право да прехвърля на трети лица правата и задълженията по настоящия договор.

8. След приключване на изпълнението по настоящия договор, да възстанови за своя сметка ползваните от него трайни горски пътища в такова състояние, в каквото са били преди започване на дейността му по договора.
Чл. 11. В случай на форсмажорни обстоятелства, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно, всяка от страните е длъжна писмено да уведоми насрещната страна в 3-дневен срок от настъпване на събитието и да приложи доказателства за това.

VI. САНКЦИИ И НЕУСТОЙКИ
Чл. 12. Страните по договора не дължат неустойки за неизпълнение на задълженията си по него, ако то се дължи на форсмажорни обстоятелства по смисъла на § 1, т. 23 от Допълнителните разпоредби на Наредбата, както и на реституционни претенции, възникнали след сключването на договора, в резултат на които неговото изпълнение е обективно невъзможно.
Чл. 13. Продавачът дължи на Купувача неустойка за виновно неизпълнение на следните задължения:

1. По чл. 9, ал. 2 т. 3 в срок по-дълъг от 10 дни – неустойка в размер, равен на 5% от стойността на наличната на склад дървесина.
2. По чл. 9, ал. 2 т. 4 и т. 5 – неустойка в размер, равен на 5% от стойността на заявеното за транспортиране количество дървесина по реда на чл. 10, ал. 2, т. 5, за което не е изпълнено задължението.

3. Купувачът дължи неустойка на Продавача при виновно неизпълнение на задълженията по чл. 10, ал. 2, т. 1 и т. 3 в размер на гаранцията за изпълнение на договора.
4. При неспазване на срока за транспортиране по чл. 10, ал. 2, т. 2, Купувачът дължи на Продавача магазинаж в размер на 0,3% от стойността на нетранспортираната дървесина на ден, но не повече от 10% от стойността на същата.
Чл. 14. В случай на установена повреда на използван при дейността горски път, гаранцията за изпълнение по договора се задържа до отстраняване от Купувача на установената повреда.

VII. ПРЕКРАТЯВАНЕ НА ДОГОВОРА

Чл. 15. (1) Договора се прекратява:

1. С изтичане на срока му.
2. По взаимно съгласие на страните, изразено в писмена форма.
3. При прекратяване без правоприемство на някое от юридическите лица, страни по него.
4. С едностранно писмено волеизявление от страна на Купувача, представено по надлежния ред, при виновно неизпълнение на чл. 9, ал. 2, т. 4 от задълженията на Продавача в срока на действие на договора.
5. Незабавно и едностранно от страна на Продавача, без да дължи  обезщетение за пропуснати ползи и неустойки за вреди в случай, че Купувачът не изпълни чл. 10, ал. 2, т. 1-3 и т. 6 от договора.
6. С едностранно писмено волеизявление от всяка една от страните, поради обективни причини - форсмажорни обстоятелства по смисъла на § 1, т. 23 от Допълнителните разпоредби на Наредбата, както и реституционни претенции, възникнали след сключването му, в резултат на които неговото изпълнение е обективно невъзможно. В този случай всички внесени суми по договора, ако има такива, се връщат на КУПУВАЧА, внесената от КУПУВАЧА гаранция за изпълнение на договора се освобождава, а страните не си дължат неустойки и престации за пропуснати ползи.
Чл. 16. Когато страна по договора не изпълни някое от договорните си задължения, поради причина, за която тя отговаря, ответната страна може да развали договора, при условията и по реда на чл. 87 от ЗЗД.

VIІІ. СЪОБЩЕНИЯ
Чл. 17. (1) Всички съобщения, покани и уведомления, включително за разваляне на договора, ще се извършват в писмена форма, предоставени, чрез препоръчана поща или чрез електронна поща посочена от страната, или на ръка.

(2) При промяна на адреса за кореспонденция на някоя от страните по договора, същата е длъжна в седемдневен срок да уведоми другата страна.

IX. ДОПЪЛНИТЕЛНИ РАЗПОРЕДБИ
Чл. 18. Настоящият договор влиза в сила от датата на подписването му между страните.

Чл. 19. Възникналите спорове относно приложението и тълкуването на настоящия договор се решават чрез преговори между страните и по взаимно съгласие, изразено в писмено споразумение, а когато такова липсва спорът се решава от съда.

Чл. 20. За неуредените в договора случаи се прилагат разпоредбите на българското законодателство.

Чл. 21. При промяна на обстоятелствата, настоящият договор може да бъде изменян по взаимно съгласие между страните изразено в писмена форма.

Чл. 22. За изпълнение на поетите с настоящия договор задължения, страните определят следните свои представители за контакт:

ЗА ПРОДАВАЧА,




ЗА КУПУВАЧА,
Лице за контакт




Лице за контакт

инж. …………….. – Директор


………. - …………

Teлефон:





Телефон: ……………

Ел. поща: dgsmalkoturnovo@uidp-sliven.com
Ел. поща: …………
Този Договор се състои от 5 (пет) страници и е изготвен и подписан в 2 (два) еднообразни оригинални екземпляра с изключение на подписите на последната страница, на която в изпълнение на Заповед № РД-10-243 / 26.05.2022 г. на Директора на ЮИДП ДП – гр. Сливен относно въвеждане на правила при изготвяне и подписване на договори, в екземпляра за ПРОДАВАЧА от негова страна са подписите на представляващите (Директор и главен счетоводител), съгласувал и изготвил (съответно ресорния зам.-директор и служителят изготвил договора), а в екземпляра за КУПУВАЧА - от управляващия или упълномощено от него лице.

ЗА ПРОДАВАЧА,




ЗА КУПУВАЧА,
(_______________




(___________________

инж. Калин Николов – Директор


……………………………
на ТП „ДГС Малко Търново“



(_______________

…………………. - главен счетоводител

на ТП „ДГС Малко Търново“

Съгласувал:
Зам.-директор на ТП „ДГС Малко Търново“

Изготвил:
Юрисконсулт на ТП „ДГС Малко Търново“
Адрес: гр. Малко Търново, ПК 8162, ул. „Никола Вапцаров“ № 8, тел.+359 5952 31 80, http://dgsmalkoturnovo.uidp-sliven.com

